היסטוריה של מתמטיקה ומדע בחינוך המתמטי והמדעי: *בעיות ואפשרויות*

*תקציר*

הבעיות המתעוררות בשל הניסיון לשלב את ההיסטוריה של מתמטיקה או מדעים עם החינוך המתמטי או המדעי אינן רק מעשיות. יש מעין "ניגודי אינטרסים" בין מטרות של היסטוריה למטרות מקובלות בחינוך המתמטי והמדעי. אם ההיסטוריה של המתמטיקה והמדע נתפסת רק כעוד כלי במאגר הכלים של מורים, אזי אין זה מצב בעייתי ומטריד, אך אם מורה רוצה לאמץ את ההיסטוריה של המתמטיקה והמדעים לא ככלי אלא כנושא חשוב בפני עצמו, אז יש להתמודד עם "ניגודי האינטרסים" האלו. בהרצאה אדון בבעייתיות זו וכן אראה כיצד ההתמודדות אתה מזמנת את האפשרות לבחון מחדש מהן בדיוק המטרות שלנו בחינוך מתמטי ומדעי. אמנם הדיון רלוונטי גם למתמטיקה וגם למדעים, אבל הדגשים והדוגמאות העיקריות בהרצאה שלי יהיו מתחום המתמטיקה.